สวัสดีคะ คือมีประจำเดือน2รอบ รอบแรกวันที่4-9 ก.ค.61 แล้ววันนี้วันที่ 16 กค 61 มีเหมือนประจำเดือนเลอะ เป็นสีคล้ำ ก่อนหน้าเป็นตกขาวมีสีคล้ำปนออกมาด้วยเหมือนตอนเป็นประจำเดือนปกติ แต่ไม่ได้คิดอะไร พอวันนี้เลยค่อนข้างตกใจ เพราะรอบเป็นไม่ได้ห่างกันมากเลย ไม่ได้มีเพศสัมพันธ์คะ แต่ก็ไม่รู้ว่าประจำเดือนจริงๆรึป่าว เพราะพึ่งมาวันเดียว
สวัสดีค่ะ หากประจำเดือนมาในวันที่ 4-9 ก.ค. และมีเลือดออกมาอีกในวันที่ 16 ก.ค. เลือดดังกล่าวไม่น่าใช่ประจำเดือน แต่อาจเกิดจาก1. เลือดออกช่วงไข่ตก เนื่องจากอยู่ในช่วงวันที่ 12 ของรอบประจำเดือน จึงอาจเป็นเลือดออกช่วงไข่ตกได้ แต่เลือดจะมีปริมาณไม่มาก และออกเพียงแค่ 1 วัน2. มีการอักเสบติดเชื้อในโพรงมดลูก แต่มักมีอาการตกขาวที่ผิดปกติ และปวดท้องน้อยร่วมด้วย รวมถึงอาการเจ็บท้องน้อยเวลามีเพศสัมพันธ์ ปัสสาวะผิดปกติ มีไข้3. ความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก เป็นต้น4.การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) แต่มักมีประจำเดือนที่ผิดปกติมาก่อน โดยเฉพาะอาการมีระยะห่างระหว่างรอบประจำเดือนที่มากกว่าปกติ5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้นหากเลือดที่ออกมีปริมาณไม่มาก และเป็นเพียงแค่ 1-2 วัน อาจสังเกตเลือดที่ออกไปก่อน หากไม่ออกมาอีก ไม่มีปวดท้องน้อย ไม่มีตกขาว และประจำเดือนยังคงมาเป็นปกติ ก็อาจไม่จำเป็นต้องทำอะไร แต่หากเลือดที่ออกมีปริมาณมาก ออกนานเกิน 2 วัน หรือมาแบบกะปริดกะปรอยเรื่อยๆ หรือมีปวดท้องน้อย มีตกขาวที่ผิดปกติ ควรไปพบแพทย์เพื่อตรวจหาสาเหตุค่ะ